
"Mi megtanultunk táncolni, ... mert élni akartunk." - A gombosi tàncok kutatástörténete

A dolgozatom központi témája a gombosi tánckultúra. A dolgozat célja egy olyan kutatástörténeti összefoglaló elkészítése, amely a későbbiekben egy jó alapot fog biztosítani ahhoz, hogy a gombosi táncokkal mélyrehatóbban tudjak foglalkozni. A célom eléréséhez az eddig meglévő feldolgozatlan gyűjtést, archív felvételeket, szakirodalmat használtam, valamint a Gomboson élő idős emberekkel és az ott gyűjtést végző szakemberekkel új és visszacsatoló interjúkat készítettem. Az esettanulmányom fókuszában a gombosi tánckultúra áll. A dolgozatomban a gombosi tánckultúrát, valamint a helyiek táncéletére ható Gyöngyösbokrétát tárgyalom és a tüskömöt (lány körtánc, amit a vasárnapi táncalkalmak kezdetekor, annak szüneteiben, és a nagyböjtben táncoltak) mutatom be.

